Държавен вестник, бр. 5, 2013 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  5
ПОСТАНОВЛЕНИЕ № 6
ОТ 10 ЯНУАРИ 2013 Г.
за приемане на нормативни актове по при­
лагане на Закона за публично-частното 
партньорство
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Правилник за прилагане на 
Закона за публично-частното партньорство.
Чл. 2. Приема Наредба за условията и реда 
за планиране и критериите за включване на 
проекти за публично-частно партньорство в 
Оперативния план и в програмата за реали­
зация на общинския план за развитие.
Заключителна разпоредба
Параграф единствен. Постановлението 
влиза в сила от 1 януари 2013 г.
Министър-председател:
Бойко Борисов
Главен секретар на Министерския съвет:
Росен Желязков
ПРАВИЛНИК
за прилагане на Закона за публично-частното 
партньорство
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат условията 
и редът за прилагане на Закона за публично-
частното партньорство, наричан по-нататък 
„закона“.
Г л а в а  в т о р а
ПРОГРАМИРАНЕ НА ПУБЛИЧНО-ЧАСТ­
НОТО ПАРТНЬОРСТВО
Чл. 2. (1) Националната програма за пуб­
лично-частно партньорство (ПЧП) е основ­
ният документ за стратегическо планиране на 
ПЧП, който съдържа общите и специфичните 
цели, стратегията за развитие и основните 
приоритети на държавната политика за осъ­
ществяване на ПЧП в страната.
(2) Националната програма за ПЧП се 
изготвя взаимообвързано с национални стра­
тегически и програмни документи на Репуб­
лика България при спазване изискванията 
на закона. 
(3) Националната програма за ПЧП се 
разработва за 7-годишен период на действие, 
съвпадащ със съответния програмен период.
Чл. 3. (1) Министърът на финансите орга­
низира и осъществява контрол върху процеса 
на изработване и съгласуване на Националната 
програма за ПЧП.
(2) Проектът на Националната програма 
за ПЧП се обсъжда и съгласува в Съвета за 
развитие при Министерския съвет.
Чл. 4. Министерският съвет приема Наци­
оналната програма за ПЧП по предложение 
на министъра на финансите в срок до 6 ме­
сеца преди началото на периода на нейното 
действие. 
Чл. 5. В общинския план за развитие, из­
готвен на основание чл. 9, т. 7 от Закона за 
регионалното развитие, се залага политиката 
за осъществяване на общински ПЧП и ПЧП 
за общински публичноправни организации за 
съответния период на действие.
Г л а в а  т р е т а
ПОДГОТОВКА НА РЕАЛИЗАЦИЯТА НА 
ПРОЕКТ ЗА ПЧП
Раздел I 
Планиране
Чл. 6. (1) Подготвителните действия се из­
вършват за проекти за ПЧП, които са включени 
в Оперативния план по чл. 15 от закона, наричан 
по-нататък „Оперативния план“, съответно 
в програмата за реализация на общинския 
план за развитие по чл. 18 от закона, наричан 
по-нататък „общинския план за развитие“.
(2) Включването на ПЧП проекти в Опе­
ративния план, съответно в програма за ре­
ализация на общинския план за развитие, се 
извършва при условия и по ред, определени 
с правилника, при спазване на критериите за 
включване, определени с наредбата по чл. 22 
от закона.
Чл. 7. (1) Публичният партньор в рамките 
на бюджетната процедура представя в Минис­
терството на финансите (МФ) предложения 
за държавни ПЧП проекти и ПЧП проекти 
на държавни публичноправни организации, 
които да се включат в Оперативния план. 
(2) Предложенията по ал. 1 се придружават 
от предварителна оценка за осъществимостта 
на проекта чрез ПЧП, която съдържа:
1. описание на проекта и очаквани ре­
зултати – наименование на проекта, цели, 
обхват и дейности, очаквани срокове за 
реализацията на проекта и предварителни 
технико-икономическа обосновка на проекта, 
социално-икономически анализ на очакваните 
резултати от осъществяването на проекта, 
анализ на разпределението на рисковете и 
анализ относно изпълнението на законовите 
изисквания за осъществяване на ПЧП;
2. предложение за форма и размер на фи­
нансовата подкрепа от публичния партньор, 
предварителна оценка за въздействието на 
параметрите на проекта върху бюджета;
3. предварителна оценка за постигането 
на по-добра стойност на вложените публични 
средства;
4. размер на необходимите средства за 
провеждане на подготвителни действия.